《嘉禾》
明代·张璧

城楼倒影落湖波，湖上风帆镜里过。
归客自炊菰米饭，小娃争唱《竹枝》歌。
梭头艇子轻于叶，雪色沙鸥白似鹅。
此地将军战时血，春来丹渍藓痕多。

作者简介：（1475—1545）明湖广石首人，字崇象，号阳峰。正德六年进士，授编修。累进左谕德，出典南京乡试。官至礼部尚书、东阁大学士。卒于官。生平与物无竞，天下称为长者。有《阳峰家藏集》。